చిత్రసీమలో ఎన్ని శాఖల్లో ఎంతమంది ఉన్నా, అందరినీ విశేషంగా ఆకట్టుకొనేది మాత్రం కథానాయకులు అనే చెప్పాలి. అందులో స్టార్ హీరోస్కు అభిమానగణాల అభినందన మందారమాలలు సరేసరి.ఈ సంవత్సరం పలువురు కొత్త హీరోలు ప్రేక్షకుల ముందు నిలిచారు. వారిలో కొందరే జనం మదిని గెలిచారు. ఆ గెలిచిన వారిలో స్టార్స్, సూపర్ స్టార్స్తో పాటు యంగ్ స్టార్స్ సైతం బాక్సాఫీస్ వద్ద సందడి చేశారు. ఆ సందడిలో కొందరికే జనం జై కొట్టారు.ఈ సంవత్సరం అనూహ్య విజయం సాధించిన చిత్రం ఏది అంటే 'అర్జున్ రెడ్డి' అనే చెబుతారు. ఈ చిత్రానికి దర్శకుడు కొత్త, హీరో విజయ్ దేవరకొండ కేవలం ఓ సినిమాతో సక్సెస్ చూసినవాడు, హీరోయిన్ కూడా కొత్తే- ఇలాంటి సినిమాలోని కంటెంట్ జనానికి బాగా కనెక్ట్ అయింది- కరెంట్ పాస్ అయింది- అంతే ఆ సినిమాకు పనిచేసిన అందరి ముఖాలు వెలిగేలా 'అర్జున్ రెడ్డి' విజయాన్ని చవిచూసింది. అయితే ఈ చిత్ర కథానాయకుడు విజయ్ దేవరకొండ అంతకుముందు నటించిన 'ద్వారక' మాత్రం ఆకట్టుకోలేకపోయింది.ఈ యేడాది ఒక్క సినిమాతోనే సరిపెట్టుకున్న హీరోలున్నారు. వారిలో నిఖిల్ 'కేశవ'తోనూ, అల్లరినరేశ్ 'మేడమీద అబ్బాయి'గానూ, మంచు విష్ణు 'లక్కున్నోడు'గానూ పరవశింప చేసే ప్రయత్నం చేసి ఆకట్టుకోలేకపోయారు. ఇక నిర్మాతల తనయులైన నితిన్ 'లై'తోనూ, సుమంత్ అశ్విన్ 'ఫ్యాషన్ డిజైనర్'గానూ, నాగ అన్వేష్ 'ఏంజెల్'తోనూ, అల్లు శిరీష్ 'ఒక్క క్షణం'తోనూ జనం ముందుకు అలా వచ్చి ఇలా వెళ్ళారు. బెల్లంకొండ సాయిశ్రీనివాస్ 'జయ జానకి నాయక'తో వసూళ్ళు చూసినా, పెట్టుబడికి తగ్గ రాబడి చూడలేకపోయాడు. 'సప్తగిరి ఎల్.ఎల్.బి'తో సప్తగిరి మరోమారు హీరోగా లక్కు పరీక్షించుకుకోగా అఖిల్ 'హలో' అంటూ ఆకట్టుకొనే ప్రయత్నం చేస్తున్నాడు.విజయ్ దేవరకొండలాగే ఈ ఏడాది రెండు చిత్రాలతో జనం ముందు నిలచినవారున్నారు. వారితో జయాపజయాలు దోబూచులాడాయి. అక్కినేని బుల్లోడు నాగచైతన్య నటించిన 'యుద్ధం శరణం' అట్టర్ ఫ్లాప్ కాగా, 'రారండోయ్ వేడుక చూద్దాం' టైటిల్కు తగ్గట్టే వేడుక చూపింది. అదే తీరున వరుణ్ తేజకు 'మిస్టర్' నిరాశ కలిగించినా, 'ఫిదా' టైటిల్కు తగ్గట్టుగానే అమితానందం పంచింది. ఇక మరి కొందరు హీరోలకు నటించిన రెండు చిత్రాలూ బోల్తా కొట్టేసి, అంతా భ్రాంతియేనా- అనే ఫీలింగ్ కలిగించాయి. రాజ్ తరుణ్ "కిట్టూ ఉన్నాడు జాగ్రత్త, అంధగాడు" రెండూ బాల్చీతన్నేశాయి. మంచు మనోజ్ రెండు సినిమాలు "గుంటూరోడు, ఒక్కడు మిగిలాడు" కూడా అటకెక్కాయి. ఆది సాయికుమార్ నటించిన 'నెక్ట్స్ నువ్వే'తో ఆ నెక్ట్స్ సినిమా వెతుక్కోవాల్సిన పని పడింది. కానీ, ఇతర హీరోలతో కలసి అతను నటించిన 'శమంతకమణి' సో సోగా సాగింది.ఈ యేడాది యంగ్ హీరోల్లో నాలుగు చిత్రాల్లో నటించిన క్రెడిట్ సందీప్ కిషన్దే. అతను నటించిన"శమంతకమణి, నక్షత్రం, కేరాఫ్ సూర్య, ప్రొజెక్ట్ జెడ్" సినిమాలు వచ్చాయి. వాటిలో ఒక్కటి పర్వాలేదనిపించింది. దాదాపు ఇదే బాటలో సాగాడు నారా రోహిత్- అతను నటించిన "కథలో రాజకుమారి, బాలకృష్ణుడు, శమంతకమణి" చిత్రాలు విడుదలయ్యాయి. సాయిధరమ్ తేజ కూడా "విన్నర్, నక్షత్రం, జవాన్" చిత్రాల్లో కనిపించినా హిట్ కోసం పాటు పడుతున్నాడు.ఇక ఈ ఏడాది యంగ్ స్టార్స్ ఎవరు టాప్ అనే దానిపై చర్చ సాగితే ముగ్గురు ఢీ అంటే ఢీ అని పోటీ పడ్డారు. "ఘాజీ, బాహుబలి-2, నేనే రాజు-నేనే మంత్రి" మూడు చిత్రాలతో మురిపించిన రానా ఉన్నాడు. అయితే వీటిలో 'బాహుబలి-2'లో అతను హీరో కాదు, ఇక రెండు చిత్రాలు ఆనందం పంచినా, వాటిలో ఒకటే బంపర్ హిట్. ఇక "శతమానం భవతి, రాధ, మహానుభావుడు" చిత్రాల్లో నటించిన శర్వానంద్ సైతం మంచి విజయాలే చవి చూసినా, 'రాధ' నిరాశ పరచింది. నాని నటించిన మూడు చిత్రాల్లో 'నిన్నుకోరి' ఫరవాలేదనిపించగా.. "నేను లోకల్, ఎమ్.సి.ఎ" చిత్రాలు దుమ్ము లేపాయి. అందువల్ల ఎటు చూసినా యువతరం కథానాయకుల్లో నాని ఈ యేడాది టాపర్ అని అంగీకరించాల్సిందే.నవతరం నాయకుల కథ అలా ఉంటే, వారి కంటే కాసింత సీనియర్స్ కథ మరోలా ఉంది. ఎందుకంటే వీరిలో ఎక్కువమంది మరీ పొదుపుగా ఒక్క చిత్రంలోనే మెరిశారు.పవర్ స్టార్గా జేజేలు అందుకొంటున్న పవన్ కళ్యాణ్ ఒక్కటంటే ఒక్కటే సినిమా 'కాటమ రాయుడు'లో నటించాడు. తమిళ చిత్రం 'వీరమ్' రీమేక్గా తెరకెక్కిన ఈ చిత్రం బాగా నిరాశపరిచింది. ఇక చాలారోజులు ఊరిస్తూ వచ్చిన మహేశ్ బాబు తొలి ద్విభాషా చిత్రం 'స్పైడర్'. మురుగదాస్ దర్శకత్వంలో రూపొందిన ఈ సినిమా విడుదలకు ముందు ఎంతగా ఊరించిందో విడుదలయ్యాక అంత నీరసపరచింది.ఇక గోపీచంద్ విషయానికి వస్తే- తన తరం హీరోల్లో అతనొక్కడే రెండు చిత్రాల్లో నటించాడు. "గౌతమ్ నంద, ఆక్సిజన్" సినిమాలతో జనం ముందు నిలచిన గోపీచంద్కు రెండూ నిరాశను మిగిల్చాయి. అల్లు అర్జున్ హీరోగా రూపొందిన 'దువ్వాడ జగన్నాథమ్' విడుదలకు ముందు ఓ పాటతో వివాదం లేవనెత్తింది. క్రేజ్ కూడా బాగానే సంపాదించింది. దీంతో 'డీజే'కు భలే ఓపెనింగ్స్ దక్కాయి. అయితే ఆ ఊపు కొనసాగించలేక 'దువ్వాడ జగన్నాథమ్' నీరసపడ్డాడు.ఇప్పటి వరకు యంగ్ జనరేషన్లో ఎవరూ చేయని సాహసం ఈ సారి జూనియర్ యన్టీఆర్ చేసి చూపించాడు. యన్టీఆర్ తొలిసారి త్రిపాత్రాభినయం చేసిన 'జై లవకుశ' కూడా మంచి ఓపెనింగ్స్నే చూసింది. ఈ చిత్రంలో ద్వితీయార్ధం కథ చప్పబడిందనే చెప్పాలి. ఇక ఈ సినిమాకు ఆడియో కూడా మైనస్సే అన్నారు జనం. అయినప్పటికీ సెకండాఫ్ను కేవలం తన అభినయంతో ముందుకు తీసికెళ్ళాడు యన్టీఆర్. ఆ ఫీట్ను ఎవరూ మరచిపోలేరు. అభినయంతో అయితే ఆకట్టుకున్నాడు కానీ, అదిరి పోయే హిట్ను మాత్రం దక్కించుకోలేక పోయాడు జూనియర్.తన తరం హీరోల్లో తనదే పైచేయి అనిపించుకున్నాడు ప్రభాస్. అతను నటించిన 'బాహుబలి-2' సాధించిన అపూర్వ విజయమే ప్రభాస్ను టాప్లో నిలిపింది. ఆ సినిమా కోసం దాదాపు ఐదేళ్ళు అతను పడ్డ శ్రమకు తగ్గ ఫలితం దక్కింది.  రెండేళ్ళక్రితం మొదటి భాగం 'బాహుబలి'తో టాప్ స్టార్గా నిలచిన ప్రభాస్, ఈసారికూడా సునాయాసంగా అరుదైన విజయాన్ని అందుకున్నాడు.నవతరం ఉరకలు వేసింది- యువతరం రంకెలు వేసింది. అయినా అదరక బెదరక ఆ తరం హీరోలు మేమున్నాము అంటూ సత్తా చాటారు. అదే ఈ యేడాది ప్రత్యేకత అని చెప్పవచ్చు.కొన్నేళ్ళ క్రితమే కేరెక్టర్ యాక్టర్గా టర్న్ తీసుకున్న జగపతిబాబు ఇప్పుడు విలన్గానూ అలరిస్తున్నాడు. ఈసారి 'పటేల్ సార్' అనే చిత్రంలో మళ్ళీ హీరోగా నటించాడు. అదే ఓ విచిత్రం- ఇక ఎన్నో రోజులుగా సక్సెస్ కోసం చెకోర పక్షిలా ఎదురు చూస్తున్నాడు రాజశేఖర్. ఆయన హీరోగా నటించిన 'పీఎస్వీ గరుడవేగ' ఆయనకు సంతృప్తికర విజయాన్ని అందించింది.సక్సెస్ ట్రాక్పై నుండి జారిపడి దానిని అందుకోవడానికి చాలా రోజులుగా తపిస్తున్నాడు రవితేజ. ఆయన ఈసారి నటించిన ఏకైక చిత్రం 'రాజా ది గ్రేట్'.ఈ సినిమాలో అంధునిగా నటిస్తూనే రవితేజ వినోదం పండించిన తీరుకు జనం జై కొట్టారు. మళ్ళీ రవితేజను సక్సెస్ ట్రాక్పై నిలిపారు జనం.ఆనాటి టాప్ స్టార్స్ నలుగురిలో నాగార్జున, వెంకటేశ్ కూడా ఈసారి వైవిధ్యంగా సాగే ప్రయత్నంచేశారు. నాగార్జున చాలారోజుల తరువాత భక్తిమార్గంపట్టి 'ఓం నమో వేంకటేశాయ'లో నటించాడు. ఇక వైవిధ్యం అంటూ 'రాజుగారి గది-2'లో మెంటలిస్ట్గా అభినయించాడు. వెరైటీ కోసం తపించినా, ఆయన ప్రయత్నం ఈసారి ఫలించలేదు. అయితే వెంకటేశ్ తనకు అచ్చివచ్చిన రీమేక్స్వైపే పరుగు తీశాడు. తమిళంలో విజయం సాధించిన 'ఇరుది సుట్రు' తెలుగు రీమేక్ అయిన 'గురు'లో నటించాడు. వెంకీ తన వయసుకు తగ్గ పాత్ర పోషించాడంటూ జనం కూడా అభినందించారు. అలా అలా విజయాన్నిచేజిక్కించుకున్నాడు వెంకటేశ్.ఆ తరం టాప్ స్టార్స్లో అందరి కన్నా మిన్నగా సాగింది బాలకృష్ణ అనే చెప్పాలి. ఎందుకంటే గ్యాప్ లేకుండా సినిమాల్లో నటిస్తోన్న బాలయ్య ఈసారి ఏకంగా రెండు చిత్రాల్లో నటించాడు. అందులో ఒకటి 'గౌతమీపుత్ర శాతకర్ణి' చారిత్రకంకాగా, 'పైసా వసూల్' సాంఘికం. 'గౌతమీపుత్ర శాతకర్ణి' చారిత్రకాల్లో రికార్డు కలెక్షన్స్ చూసిన చిత్రంగా నిలచింది. ఇకపోతే, ఆ హుషారుతో బాలకృష్ణ నటించిన చిత్రం 'పైసావసూల్'. ఈ సినిమా పైసా వసూల్ చేయలేక పోయింది కానీ, మొట్టమొదటిసారి బాలయ్యలోని గాయకుణ్ణి జనం ముందు నిలిపిన చిత్రంగా నిలచిపోయింది. అలా బాలయ్య తన రెండు చిత్రాలతో ప్రత్యేకతను చాటుకున్నాడు.ఒకప్పుడు మెగాస్టార్గా పలు విజయాలను నమోదు చేసిన చిరంజీవి ఆ తరువాత చప్పబడిపోయి రాజకీయ మార్గం పట్టాడు. కేంద్రమంత్రి అనిపించుకున్నాడు. దాదాపు ఎనిమిదేళ్ళ తరువాత చిరంజీవి మళ్ళీ తనదైన రీతిలో రీ ఎంట్రీ మూవీగా 'ఖైదీ నంబర్ 150' నిలచింది. తమ అభిమాన హీరో మళ్ళీ మునుపటిలా ముఖానికి రంగేసుకొని, ఆటాపాటతో మురిపించగానే జనం మురిసిపోయారు. అంత కాలం చిరంజీవి వెండితెరపై వెలగనందుకు కొందరు కినుక వహించినా, 'ఖైదీ నంబర్ 150'గా ఆయన రాగానే మళ్ళీ తమ హృదయాలను జైళ్ళుగా మార్చేసి, చిరంజీవిని ఖైదు చేశారు. అలా సోషల్ మూవీస్లో బంపర్ హిట్గా నిలచింది 'ఖైదీ నంబర్ 150'. టాలీవుడ్ టాప్స్టార్స్,  యంగ్ స్టార్స్, న్యూ స్టార్స్ 2017లో ఎలా సాగారో చూశాం కదా. మరి వీరిలో వచ్చే యేడాది ఎవరు ఎలా సందడి చేస్తారో చూడాలి.
chitraseemalo enni saakhallo entamandi unna, andarinee visaeshamgaa aakattukonedi maatram kathaanaayakulu ane cheppali. andulo star heerosku abhimaanaganaala abhinandana mandaaramaalalu saresari.ee samvatsaram paluvuru kotta heerolu prekshakula mundu nilichaaru. vaarilo kondare janam madini gelichaaru. aa gelichina vaarilo stars, super starsto paatu yang stars saitam baxafis vadda sandadi chesaru. aa sandadilo kondarike janam jai kottaru.ee samvatsaram anuhya vijayam saadhinchina chitram edhi ante 'arjun reddi' ane chebutaaru. ee chitraaniki darsakudu kotta, heero vijay devarakonda kevalam oo sinimaatho suxes chusinavadu, heroin kuudaa kotte- ilanti cinemaaloni content jananiki baga connect ayindi- current pas ayindi- anthe aa sinimaaku panichesina andari mukhalu veligela 'arjun reddi' vijayaanni chavichusindi. ayithe ee chitra kathaanaayakudu vijay devarakonda antakumundu natinchina 'dwaaraka' maatram aakattukolekapoyindi.ee yedadi okka cinimatone saripettukunna heerolunnaru. vaarilo nikhil 'keshava'thonuu, allarinaresh 'medameeda abbai'gaanuu, manchu vishnu 'lakkunnodu'gaanuu paravasimpa chese prayatnam chesi aakattukolekapoyaru. ika nirmaatala tanayulaina nitin 'lai'thonuu, sumant ashwin 'fashan desiner'gaanuu, naaga anvesh 'enjel'thonuu, allu shirish 'okka kshanam'thonuu janam munduku alaa vachi ilaa vellaaru. bellankonda saisrinivas 'jaya jaanaki nayaka'thoo vasoollu chusina, pettubadiki tagga rabadi chudalekapoyadu. 'saptagiri el.el.bi'thoo saptagiri maromaru heeroga lakku pareekshinchukukogaa akhil 'halo' antuu aakattukone prayatnam chestunnadu.vijay devarakondalage ee edaadi rendu chitraalato janam mundu nilachinavaarunnaaru. vaaritho jayapajayalu dobuchuladayi. akkineni bullodu nagachaitanya natinchina 'yuddham saranam' atter flap kaga, 'rarandoy veduka chuddam' titilku taggatte veduka chuupindi. adhe teeruna varun tejaku 'mister' niraasa kaliginchinaa, 'fida' titilku taggattugaane amitaanandam panchindi. ika mari kondaru heerolaku natinchina rendu chitraaluu bolta kottesi, antaa bhrantiyena- ane feeling kaliginchaayi. raj tarun "kittoo unnaadu jaagratta, andhagaadu" rendoo balchitannesayi. manchu manoz rendu cinimaalu "gunturodu, okkadu migiladu" kuudaa atakekkayi. aadi saikumar natinchina 'nects nuvve'thoo aa nects sinima vetukkovalsina pani padindi. cony, itara heerolatho kalasi atanu natinchina 'samantakamani' soo soga saagindi.ee yedadi yang herollo naalugu chitraallo natinchina credit sandip kishande. atanu natinchina"samantakamani, nakshatram, caraf suurya, prozect jed" cinimaalu vachayi. vaatilo okkati parvaledanipinchindi. daadaapu ide baatalo saagaadu nara rohit- atanu natinchina "kathalo rajakumari, balakrishnudu, samantakamani" chitraalu vidudalayyaayi. saidharam teja kuudaa "vinner, nakshatram, jawan" chitraallo kanipinchinaa hit kosam paatu padutunnadu.ika ee edaadi yang stars evaru tap ane daanipai charcha saagithe mugguru dhee ante dhee ani poty paddaaru. "ghaji, bahubali-2, nene raju-nene mantri" moodu chitraalato muripinchina rana unnaadu. ayithe veetilo 'bahubali-2'loo atanu heero kaadu, ika rendu chitraalu aanandam panchina, vaatilo okate bampar hit. ika "satamaanam bhavati, raadha, mahanubhavudu" chitraallo natinchina sarvanand saitam manchi vijayale chavi chusina, 'raadha' niraasa parachindi. naani natinchina moodu chitraallo 'ninnukori' pharavaledanipinchagaa.. "nenu lokal, em.si.e" chitraalu dummu lepai. anduvalla etu chusina yuvataram kathaanaayakullo naani ee yedadi tapar ani angeekarinchaalsinde.navataram naayakula katha alaa unte, vaari kante kaasinta seaniers katha marola undi. endukante veerilo ekkuvamandi mari podupugaa okka chitramlone merisaaru.paver starga jejelu andukontunna povan kalyan okkatante okkate sinima 'kaatama rayudu'loo natinchaadu. tamila chitram 'veeram' reemekga terakekkina ee chitram baga niraasaparichindi. ika chalarojulu ooristuu vachina mahesh baabu toli dwibhasha chitram 'spider'. murugadas darsakatvamlo roopondina ee sinima vidudalaku mundu entagaa oorinchindo vidudalayyaaka anta neerasaparachindi.ika gopichand vishayaaniki vaste- tana taram herollo atanokkade rendu chitraallo natinchaadu. "gautam nanda, axison" cinimaalatoe janam mundu nilachina gopichandku rendoo niraasanu migilchayi. allu arjun heeroga roopondina 'duvwada jagannatham' vidudalaku mundu oo paatatho vivaadam levanettindi. crage kuudaa bagane sampaadinchindi. deentho 'dege'ku bhale openings dakkayi. ayithe aa oopu konasaginchaleka 'duvwada jagannatham' neerasapaddaadu.ippati varaku yang janareshanlo evaruu cheyani saahasam ee saari joonier nanter chesi chuupimchaadu. nanter tolisari tripaatraabhinayam chesina 'jai lavakusa' kuudaa manchi openingsne chusindi. ee chitramlo dviteeyaardham katha chappabadindane cheppali. ika ee sinimaaku audio kuudaa minasse annaru janam. ayinappatiki sekandaafnu kevalam tana abhinayamtho munduku teesikellaadu nanter. aa feetnu evaruu marachipoleru. abhinayamtho ayithe aakattukunnaadu cony, adiri poye hitnu maatram dakkinchukoleka poyadu joonier.tana taram herollo tanade paicheyi anipinchukunnadu prabhas. atanu natinchina 'bahubali-2' saadhinchina apurva vijayame prabhaasnu taplo nilipindi. aa sinima kosam daadaapu aidellu atanu padda shramaku tagga phalitam dakkindi.  rendellakritam modati bhagam 'bahubali'thoo tap starga nilachina prabhas, eesarikuda sunayasanga arudaina vijayaanni andukunnadu.navataram urakalu vesindi- yuvataram rankelu vesindi. aina adaraka bedaraka aa taram heerolu memunnamu antuu satta chaataaru. adhe ee yedadi pratyekata ani cheppavachhu.konnella kritame carector actorga turn teesukunna jagapatibabu ippudu vilangaanuu alaristunnadu. eesaari 'patel sar' ane chitramlo mallee heeroga natinchaadu. adhe oo vichitram- ika enno rojulugaa suxes kosam chekora pakshila eduru chustunnadu rajasekhar. aayana heeroga natinchina 'psv garudavega' aayanaku santruptikara vijayaanni andinchindi.suxes trackpy nundi jaripadi daanini andukovadaaniki chala rojulugaa tapistunnadu raviteja. aayana eesaari natinchina ekaika chitram 'raja dhi grate'.ee cinemalo andhunigaa natistune raviteja vinodam pandinchina teeruku janam jai kottaru. mallee ravitejanu suxes trackpy nilipaaru janam.aanaati tap stars nalugurilo nagarjuna, venkatesh kuudaa eesaari vaividhyamgaa saage prayatnanchesaaru. nagarjuna chalarojula taruvaata bhaktimargampatti 'om namo venkatesaya'loo natinchaadu. ika vaividhyam antuu 'rajugari gadi-2'loo mentalistga abhinayinchaadu. verity kosam tapinchinaa, aayana prayatnam eesaari phalinchaledu. ayithe venkatesh tanaku achivachina remakeswaipe parugu teesaadu. tamilamlo vijayam saadhinchina 'irudi sutru' telugu remake ayina 'guru'loo natinchaadu. venki tana vayasuku tagga paatra pooshinchaadantuu janam kuudaa abhinandinchaaru. alaa alaa vijayaannichejikkanchi venkatesh.aa taram tap starslo andari kanna minnagaa saagindi balakrishna ane cheppali. endukante gyap lekunda cinemallo natistonna balayya eesaari ekamgaa rendu chitraallo natinchaadu. andulo okati 'goutameeputra saatakarni' chaaritrakamkaagaa, 'paisa vasool' saanghikam. 'goutameeputra saatakarni' chaaritrakaallo rikaardu collections chusina chitramgaa nilachindi. ikapothe, aa hushaarutho balakrishna natinchina chitram 'pysavasul'. ee sinima paisa vasool cheyaleka poyindi cony, mottamodatisaari baalayyalooni gaayakunni janam mundu nilipina chitramgaa nilachipoyindi. alaa balayya tana rendu chitraalato pratyekatanu chaatukunnaadu.okappudu megastarga palu vijayaalanu namodu chesina chiranjeevi aa taruvaata chappabadipoyi rajakeeya maargam pattaadu. kendramantri anipinchukunnadu. daadaapu enimidella taruvaata chiranjeevi mallee tanadaina reetilo ree entry mooveegaa 'khaidi nambar 150' nilachindi. tama abhimana heero mallee munupatila mukhaniki rangesukoni, aataapaatato muripinchagaane janam murisipoyaru. anta kaalam chiranjeevi venditerapai velagananduku kondaru kinuka vahinchinaa, 'khaidi nambar 150'gaa aayana ragane mallee tama hrudayaalanu jaillugaa marchesi, chiranjeevini khaidu chesaru. alaa soshal mooveeslo bampar hitga nilachindi 'khaidi nambar 150'. tollivood tapstars,  yang stars, nyoo stars 2017loo ela sagaro chusham kada. mari veerilo vache yedadi evaru ela sandadi chestaro chudali.